সংস্কৃতিমন্ত্রক
ওড়িশায় দ্বিতীয় জি২০ সংস্কৃতি কর্মীগোষ্ঠীর বৈঠকে যোগ দিতে প্রতিনিধিরা পৌঁছোন। ‘সংস্কৃতি সকলকে ঐক্যবদ্ধ করে’ এই বিষয়ের ওপর পুরীতে বালি শিল্প প্রদর্শনী উপভোগ করেন তাঁরা
নয়াদিল্লি, ১৪ মে, ২০২৩
জি২০ সদস্য দেশ, আমন্ত্রিত দেশ এবং বিভিন্ন আন্তর্জাতিক সংগঠনের প্রতিনিধিরা জি২০ সংস্কৃতি কর্মীগোষ্ঠীর দ্বিতীয় বৈঠকে যোগ দিতে আজ ওড়িশায় এসেছেন। খাজুরাহতে গত ফেব্রুয়ারি মাসে এই কর্মীগোষ্ঠীর প্রথম বৈঠকে আলোচনার নির্যাস ছাড়াও এবং এই কর্মীগোষ্ঠীর চারটি অগ্রাধিকারের এলাকা নিয়ে বিশেষজ্ঞ চালিত বিশ্ব থিমেটিক ওয়েবিনারের আলোচনার নিরিখে এই বৈঠকে আলোচনা হবে। চারটি অগ্রাধিকারের বিষয় হল, সাংস্কৃতিক সম্পত্তি রক্ষা এবং সংরক্ষণ, সুস্থায়ী ভবিষ্যতের জন্য জীবন্ত ঐতিহ্যের অনুসন্ধান, সৃষ্টিশীল অর্থনীতি এবং সৃষ্টিশীল শিল্প ও সংস্কৃতির প্রসার এবং সংরক্ষণের ক্ষেত্রে ডিজিটাল প্রযুক্তির ব্যবহার বৃদ্ধি।
কেন্দ্রীয় সংস্কৃতি, পর্যটন এবং উত্তর পূর্বাঞ্চল এলাকার বিকাশ মন্ত্রী শ্রী জি কিষান রেড্ডি ভুবনেশ্বরে এক সাংবাদিক সম্মেলনে ভারতের জি২০ সভাপতিত্বে যে অনন্য বিষয় ‘বসুধৈব কুটুম্বকম’ এবং লাইফ অর্থাৎ পরিবেশের জন্য জীবনশৈলী তুলে ধরেন। শ্রী জি কিষান রেড্ডি বলেন, বিশ্ব এক পরিবার এবং পরিবেশগত সুস্থায়িত্বের লক্ষ্য ও দায়িত্বশীল নির্বাচন তা ব্যক্তিগত জীবনশৈলী এবং জাতীয় উন্নয়নের ক্ষেত্রে অনুরূভাবে গুরুত্বপূর্ণ।
বৈঠকের বিষয় সম্পর্কে বলতে গিয়ে তিনি বলেন, সংস্কৃতি কর্মীগোষ্ঠীর চারটি অগ্রাধিকারের এলাকা নিয়ে আলোচনাপর্ব অনুষ্ঠিত হবে। তিনি আরও বলেন, সঙ্ঘবদ্ধ উদ্যোগ তা সে সাংস্কৃতিক বিনিময়, কর্মসূচি, যৌথ ঐতিহ্য সংরক্ষণ প্রকল্প এবং আন্তঃসংস্কৃতির বিষয়ে আমাদের যোগাযোগকে অনেক সুদৃঢ় করতে পারে এবং পারস্পরিক সম্বন্ধযুক্ত সম্প্রদায়ের মধ্যে আরও এক সহনশীল নিবিড় সম্পর্ক গড়ে তুলতে পারে।
সাংবাদিক সম্মেলনে সংস্কৃতি বিষয়ক প্রতিমন্ত্রী শ্রী অর্জুন রাম মেঘওয়াল বলেন, নরেন্দ্র মোদী প্রধানমন্ত্রীর দায়িত্বভার নেওয়ার পর থেকে সাংস্কৃতিক সম্পত্তির পুনঃপ্রতিষ্ঠার কাজ দ্রুত এগিয়ে চলেছে। তিনি বলেন, সাংস্কৃতিক কেন্দ্রগুলিতে অর্থনৈতিক কার্যক্রম এবং পর্যটন বিকাশের সঙ্গে যুক্ত করতে হবে এবং সেগুলির উন্নয়নের ক্ষেত্রে স্থানীয় মানুষদের কর্মসংস্থান সম্ভাবনা প্রসারের দিকটিকেও গুরুত্ব দিতে হবে। এই সমস্ত জায়গাগুলিতে প্রযুক্তির গুরুত্বের ওপর তিনি আলোকপাত করেন।
সাংস্কৃতিক মন্ত্রকের যুগ্ম সচিব এবং জি২০-র সাংস্কৃতিক কর্মীগোষ্ঠীর দায়িত্বে থাকা শ্রীমতী লিলি পান্ডেয়া বলেন, জি২০ সদস্য দেশ, আমন্ত্রিত দেশ এবং আন্তর্জাতিক সংগঠনগুলি সংস্কৃতি ক্ষেত্রে সমস্ত দেশগুলিকে ঐক্যবদ্ধ করে বিশ্ব সৌহার্দ্য প্রসারের ক্ষেত্রে গঠনমূলক ভূমিকা নিতে পারে।
পদ্মশ্রী প্রাপক সুদর্শন পট্টনায়ক পুরীর সমুদ্র সৈকতে অসাধারণ বালি শিল্প প্রদর্শনীর আয়োজন করেছে। এর বিষয় হল সংস্কৃতি সকলকে ঐক্যবদ্ধ করতে পারে। এই প্রদর্শনীর উদ্বোধন করেন কেন্দ্রীয় মন্ত্রী জি কিষান রেড্ডি এবং প্রতিমন্ত্রী শ্রী অর্জুন রাম মেঘওয়াল।
ভারতে বালি শিল্প প্রদর্শনীর ক্ষেত্রে অগ্রগামী ব্যক্তিত্ব হিসেবে শ্রী সুদর্শন পট্টনায়ক তাঁর অসাধারণ সেবাকর্মের জন্য পদ্মশ্রী সম্মান পান। তাঁর এই বালুকাশিল্প বিশ্ব বন্দিত এবং বিশ্বস্তরে বিভিন্ন প্রতিযোগিতায় তিনি ভারতের হয়ে অংশ নিয়েছেন। সারা বিশ্ব জুড়ে নদীতীর, মরুভূমি এবং সমুদ্র সৈকতে এই বালুকাশিল্প এক অনন্য জনশিল্প হিসেবে পরিচিত এবং এর সাংস্কৃতিক গুরুত্ব অপরিসীম। এই শিল্পকলার মাধ্যমে বিভিন্ন পুরাতাত্ত্বিক এবং ধর্মীয় আখ্যান ব্যাখ্যা করা হয়ে থাকে। এর পাশাপাশি গল্প বলার মাধ্যম হিসেবে এটি বিশেষ পরিচিত।
সংস্কৃতি যেহেতু সীমাকে ছাপিয়ে যায় ফলে বিভিন্ন দেশের মধ্যে সাংস্কৃতিক সম্বন্ধ প্রসারের ওপর বিশেষ গুরুত্ব দিচ্ছে এই জি২০ সংস্কৃতি গোষ্ঠী। প্রতিনিধিবৃন্দকে বিভিন্ন সাংস্কৃতিক অনুষ্ঠান প্রত্যক্ষ করেন, যেমন শঙ্খ বাজানো, আদিবাসী , ওডিশি, সম্বলপুরী নৃত্য তাঁরা দেখেন।
দ্বিতীয় সাংস্কৃতিক কর্মীগোষ্ঠীর বৈঠক আগামীকাল শুরু হচ্ছে। এই কর্মীগোষ্ঠীর মূলগত উদ্দেশ্য হল বিশ্বস্তরে গুরুত্বপূর্ণ সাংস্কৃতিক বিষয়গুলি নির্বাহের ক্ষেত্রে কর্মযোগ্য সুপারিশগুলিকে এগিয়ে নিয়ে যাওয়া। ভুবনেশ্বরে কলাভূমি- ওড়িশা ক্র্যাফ্টস মিউজিয়ামে সুস্থায়ী ভবিষ্যতের লক্ষ্যে জীবন্ত ঐতিহ্যের অনুসন্ধান- এই বিষয়ের ওপর এক প্রদর্শনীর উদ্বোধন করবেন ওড়িশার মুখ্যমন্ত্রী শ্রী বীজু পট্টনায়ক।
ভুবনেশ্বরে দুদিনের বৈঠকের পর তৃতীয় সাংস্কৃতিক কর্মীগোষ্ঠীর বৈঠক অনুষ্ঠিত হবে হাম্পি-তে আগামী ১৫-১৮ জুলাই এবং সাংস্কৃতিক মন্ত্রীদের বৈঠক অনুষ্ঠিত হবে বারাণসীতে আগস্ট মাসের শেষে।
PG/AB/NS
(Visitor Counter : 57